**Sommerlejren 2024 – Sommer på klipper**

Dette er en opfølgende del af tilmeldingen til årets sommerlejr i Fortunen Gruppe. Den rigtige tilmelding er allerede sket, men her kommer der ekstra informationer og opfølgende spørgsmål som vi har behov for svar på. Alle spørgsmål skal besvares her: <https://www.fortunengruppe.dk/begivenhed/spoergsmaal-til-sommerlejr>

**Afgang**

Alle tager afsted søndag den 21. juli 2024 med Kombardo Expressen fra København.

Endeligt mødested og tidspunkt kommer senere, da vi formoder at vi skal med fra den nye busternimal ved Dybbølsbro station, men ikke har fået det endeligt bekræftet endnu. Da det for nogen kan være rart at vide ca. hvornår vi tager afsted, vil det være omkring 7:45 vi mødes, men det endelige tidspunkt og sted kommer når vi har det fra Kombardo Expressen.

**Hjemtur**

Halv lejr lander retur i København onsdag d. 24/7 kl. 13:30.

Hel lejr lander retur i København søndag d. 28/7 kl. 15:30.

Søndag ca. 15:30 lander også en trailer med grej i knudepunktet (og der kommer en mere med en senere færge). Vi har brug for hjælp til at få dem tømt – 4 mand pr. trailer også kan det nok klares på 30 min (lidt mere hvis der skal hænges våde telte op).

**Bagage**

I bussen er der begrænset mulighed for at have bagage med, og for at vi ikke skal have problemer med det, skal spejderens pakkede **rygsæk** afleveres dagen før (lørdag den 20. juli) i Knudepunktet. Tidspunkt følger senere. Hvis I ikke har mulighed for at komme med bagagen her, så tag fat i en af lederne, så vi kan lave en anden aftale om at i aflevere det før.

Vi sørger så for at den bliver transporteret til Bornholm. Spejderen skal have en turrygsæk med madpakke og drikkedunk med i bussen. Der spises frokost på færgen.  
Juniorernes turrygsæk skal have hoftebælte og sidde godt på ryggen og kunne indeholde mad, drikke og tøj til en hel dag til når vi skal på hejk.

**Medbring pas og sundhedskort**

Da vi skal via Sverige til Bornholm, skal spejderne have pas med.

Da vi rejser med spejdere der ikke har egne forældre med, skal vi også udfylde en blanket til de svenske myndigheder. Det er derfor vigtigt at vi kender det fulde navn på Spejderen (= navn i spejderens pas). Pas afleveres til lederne i Knudepunktet sammen med bagagen.

Vi skal også have spejderens sundhedskort eller en kopi af dette med sammen med passet.

**Lommepenge**

Vi skal bo på Rømeregård, som er langt fra indkøb af slik og is. Derfor bliver lommepenge delt op i to dele. En del til at købe slik i vores medbragte slikbutik ”Tutten” og en del til at indkøbe souvenirs når vi er ude af lejren. Beløbene som spejderne må medbringe er:

|  |  |  |
| --- | --- | --- |
|  | Halv lejr | Hel lejr |
| Tutte | 50 kr. | 100 kr. |
| Souvenirs | 200 kr. | 200 kr. |
| I alt maks. | 250 kr. | 300 kr. |

Pengene skal medbringes i kontanter i en kuvert med spejderens navn på. De afleveres sammen med pas og bagage lørdag den 20. juli i Knudepunktet.

Hvis spejderen har mindre end 50 kr. tilbage af ”Tutte-pengene” betaler vi ikke dem tilbage. Det er helt op til spejderen og forældre hvor meget der skal med, men ovenstående er maksimale beløb.

**Mobiltelefoner**

Familiespejdere, minier og juniorer må ikke medbringe mobiltelefoner.

**Brev hjemmefra**

Vi vil bede jeg om at afleverer minimum et skrevet brev/postkort til hver spejder på turen. De skal afleveres til lederne i Knudepunktet sammen med de øvrige ting lørdag den 20. juli. Der skal stå spejderens navn og gren på. Vi frabedes at der sendes slik med da vi selv har tutte med.

**Pakkeliste**

Husk navn på alt!

**I bussen**

Iført uniform og tørklæde. Bælte (dolk) pakkes i indleveret bagage!  
Husk lommeorden i uniformen (sangbog, Flammen/Ilden, blok, blyant)  
Dagstursrygsæk med madpakke og drikkedunk og andet til bussen.  
Juniornes dagstursrygsæk skal have hoftebælte da den skal bruges på hejken.

**I rygsækken (alt pakkes ned i rygsækken eller spændes fast udenpå – ingen løse poser)**

Sovepose  
Liggeunderlag  
Nattøj  
Sovedyr  
Pandelampe/lommelygte  
Toiletgrej (tandbørste, tandpasta, myggespray, solcreme)  
Evt. spejderbælte med dolk  
Spisegrej (dyb/flad tallerken, kop/mug, kniv, gaffel, ske, viskestykke) pakket i en pose  
Badetøj og håndklæde  
Kasket/bøllehat  
Regntøj  
Gummistøvler  
Sko der sidder fast på fødderne  
Sandaler  
Jakke  
Evt. en bog/blad til afslapning – gerne en der kan deles med resten af patruljen

En passende mængde af (husk spejderne ikke skifter tøj hver dag):  
Undertøj  
Strømper (rigeligt)  
Shorts  
Lange bukser  
Bælte  
T-shirts  
Langærmede t-shirts/Trøjer  
Fleecetrøje/varm trøje

**Afleveres til lederne lørdag**

Pas  
Kopi af sundhedskort  
Evt. medicin  
Penge til tutten/souvenirs